Euronews tinnota li Malta għandha l-ogħla rata ta' tilqim fl-UE Ir-rata għolja ta' tilqim kontra l-COVID-19 li għandu pajjiżna, mħabbra aktar kmieni waqt il-bulettin ta' kull ġimgħa mis-Supretendent tas-Saħħa Pubblika ġie kkwotat ukoll mill-istazzjon tal-aġenzija tal-aħbarijiet internazzjonali Euronews. Dalgħodu, waqt il-programm 'Good Morning Europe', ngħatat ħarsa lejn l-aħħar statistika tas-sitwazzjoni tal-proċess tat-tilqim madwar diversi pajjiżi. Il-ġurnalista tal-Euronews semmiet kif Malta, l-iżgħar stat membru fl-Unjoni Ewropea għandu l-ogħla rata ta' tilqim b'rata ta' 7%. Dan jikkonferma dak li ħabbret aktar kmieni l-Professur Gauci fejn qalet li pajjiżna jinsab ġimagħtejn qabel il-previst fejn jidħol il-proċess tat-tilqim. Dan il-pjan ikompli jissaħħaħ bil-wasla tal-ewwel konsenja tal-AstraZeneca l-Ħadd li ġej.